
Den su discurso durante e recepcion tradicional di ana nobo 


GOBERNADOR DI ARUBA A REFLEHA RIBA E 
ANA CU A PASA CU VISION RIBA ANA 2024 


Prome Minister Evelyn Wever-Croes hunto cu algun colega 
Minister V Parlamentarionan, a asisti na e recepcion tradicional 
di afia nobo di Gobernador di Aruba Su Excelencia Alfonso 
Boekhoudt na Cas Ceremonial. Prome Minister a expresa cu 
Gobernador den su discurso a repasa afia 2023, cu tabata un 
bon afia den diferente sentido, v a expresa cu indudablemente 
lo tin retonan e afia aki tambe. Sinembargo, Prome Minister a 
enfatisa, hunto nos por enfrenta tur reto. 


Gobernador di Aruba a cuminsa su discurso enfocando riba e 
bon relacion di Aruba cu e Famia Real, mencionando e bishita 
di Su Mahestad Rev Willem Alexander, Su Mahestad Reina 
Maxima y nos Kroon Prinses Su Alteza Real Prinses Amalia y 
e bishita na final di Afia di Su Alteza Real Prinses Beatrix. 


Gobernador a pone enfasis riba e recuperacion y crecemento 
di nos economia despues di e pandemia y a elogia nos 
Gobernantenan, sector priva v tur NGO's pa e bon trabou haci 
durante e crisis aki. Turismo a aumenta pa prome biaha desde 
e pandemia, esaki compara cu cifranan prome cu pandemia. 
Tambe el a remarca cu e economia di Aruba ta beneficia 
enormemente di esaki. 


Gobernador a enfatisa riba economia di nos pais bisando cu e 
crecemento den economia tambe ta significa un responsabilidad 
grandi pa Gobierno tene e finansas publico stabile y a referi 
na institutonan financiero mundial y CAFT. Basa riba e ultimo 
informe di IMF (International Monetary Fund), economia di 


Aruba a crece cu 8% durante 2023. Segun CAFT esaki por 
yuda reduci debenan existente y tambe ta bon pa invercionnan 
cu lo yuda e crecemento ya existente y haci nos economia 
mas resiliente. 


Tambe Gobernador a enfoca riba flora y fauna di nos Pais v a 
bisa cu mester haya e balance entre progreso responsabel y e 
cuido di nos naturalesa. 

Tin varios organisacionnan trahando duro pa cuida y preserva 
e naturalesa di Aruba. 

Por ehempel a regula e transito di vehiculo den Parke Arikok 
y tambe e proyecto di e re-introduccion di nos lora a start y ta 
wordo vigila di cerca pa Su Alteza Real Prinses Beatrix. 

Nos naturalesa tambe ta un pilar importante di nos industria 
di turismo y sigur pa e turistanan y tur hende cu kier relaha y 
disfruta di esaki, Gobernador a menciona. 


Gobernador a sigui bisa cu e prosperidad di un pais no 
necesariamente significa bienestar pa tur hende. Tin varios 
proyecto y iniciativanan andando pa combati e pobresa y haya 
un balance. Esaki ta un tarea importante di e gobierno pero 
tambe di henter e comunidad. Nos tur por yuda unda nos por. 
Terminando su discurso Gobernador a papia di e importancia 
pa alcansa metanan, esaki ta cu union y respet pa opinion di 
otronan y tolerancia. 


Prome Minister ta gradici Su Excelencia Alfonso Boekhoudt 
pa un discurso hopi bunita y inspirativo. E afia aki, Gobierno a 
declara como afia di Stabilidad y Prosperidad crea a base di 
inversion y innovacion. 


“Meta di Gabinete Wever-Croes Il ta pa nos logra establece un 
isla cu un economia productivo y stabiel, un pais cu por paga su 
debenan y alaves inverti den su futuro, pa crea oportunidadnan 
pa nos futuro generacionnan realisa nan sofionan. Un isla cu 
un desaroyo sostenibel y husto, cu por brinda un calidad di 
bida cu salud, progreso y felicidad pa un y tur, specialmente 
pa esnan mas vulnerable. Un comunidad cu ta trata otro cu 
respet, cu tolerancia y cu ta inclui tur hende den e progreso y 
prosperidad”, Prome Minister Evelyn Wever-Croes a expresa. 

NOS META 
PRINCIPAL 


Nos a logra nos metanan di 
recuperacion y crecemento 
economico. Pero nos meta no 
tabata pa mira solamente 
crecemento economico y 
recuperacion, esey tabata 
e forma pa logra e meta 
real; y e meta real ta 
crea cuponan di empleo 
pa mama y tata nan di 
famia, pa crea 
oportunidadnan pa 
nos hobennan 
desaroya y bira 
exitoso, pa trece 
trankilidad bek den 
nos hogarnan. 


PROME MINISTER 


Evelyn Wever Cres 


Discurso Nacional, 2023 

ANUNCIO IMPORTANTE DI MINISTERIO DI SALUD: 


TEMPORALMENTE HOSPITAL A POSPONE 


Ta ad 


Minister Dangui Oduber ta informa cu Dr. Horacio Oduber 
Hospital (HOH) a pospone temporalmente tur operacionnan 
regular di hospital. E decision aki ta debi na e capacidad 
actualmente di e cambernan, cu ta limita. Esaki ta bin door di 
entre otro trabounan di construccion cu ta tumando luga na 
hospital, ma tambe door di un subida di personanan cu mester 
wordo interna cu urgencia door di accident of malesa. Pa duna 
prioridad na e cuido y bienestar di pashentnan cu ta yega HOH 
cu urgencia y cu mester opera urgente, a dicidi pa pospone 
temporalmente e operacionnan regular di hospital. 


Mientras Hospital ta traha pa atende cu e restriccion di 
capacidad, Minister Dangui Oudber kier enfatisa na pueblo e 
importancia di mantene bo salud. Ta crucial pa pone atencion 
na prevencion contra sintoma di griep y pa mantene habitonan 
saludabel manera; 

° Come cumindanan nutritivo 


. Participa den ehercicio regular 

. Duna prioridad na bo salud mental 
. Bebe vitamina 

. Bebe hopi awa 

. Elimina sucu excesivo 

. Elmina alcohol excesivo 


Di biaha Minister Oduber ta tuma e oportunidad pa recorda 
pueblo, awo cu nos ta den e temporada di Carnaval, pa keda 
hidrata y evita consumo di alcohol den exceso. Bo seguridad y 
e seguridad di otro ta di suma importancia. 


Minister Oduber ta conta cu pueblo su comprension, 
cooperacion y compromiso cu bienestar di henter comunidad 
durante e periodo di Carnaval. Minister Oduber ta termina 
bisando cu e ta desea cada un persona pa tin un bon salud & 
y corda ariba seguridad di un y tur. MN 

Awe 11 di januari 2024 durante un Openbare Bijeenkomst 
Minister Geoffrey Wever hunto cu Departamento di Asuntonan 
Economico, Comercio y Industria a duna Parlamento di Aruba 
un update di e Economic Outlook 2023-2024. Den e publiacion 
riba proyeccion economico Departamento di Asuntonan 
Economico, Comercio y Industria ta presenta tambe e 
expectativa pa e nivel di prijsnan na Aruba. 


Den e Economic Outlook di juni 2023 Departamento di 
Asuntonan Economico, Comercio y Industria a premira inflacion 
di 4.4 porciento den 2023 y 3.2 porciento pa 2024. 


Segun e December Economic Outlook 2023- 2024 
Departamento di Asuntonan Economico, Comercio y Industria 
ta premira cu inflacion den 2023 lo tabata 3.6 y ta premira pa 
2024 un inflacion di 3.5 porciento. 


E calculacionnan pa inflacion ta basa riba e ultimo informacion 
disponibel. E nivel di prijs premira na Aruba ta den liña cu 
calculacionnan di International Monetary Fund pa no solamente 
Aruba pero tambe pa dos partner comercial grandi Merca y 
Hulanda. 


International Monetary Fund den su World Economic Outlook 
di Oktober 2023 ta premira un inflacion na Merca di 4.1 


porciento den 2023 y pa 2024 2.8 porciento. Den 2022 segun 
International Monetary Fund Merca a conoce un inflacion di 
8.0 porciento. Pa loke ta trata Hulanda, International Monetary 
Fund ta premira un inflacion di 4.0 porciento den 2023 y pa 2024 
4.2 porciento. Hulanda a conoce un inflacion di 11.6 porciento 
den 2022. Pa Aruba International Monetary Fund ta premira pa 
2023 un inflacion di 4.5 porciento y pa 2024 un inflacion di 2.3 
porciento. Den 2022 inflacion tabata 5.5 porciento na Aruba 
segun Centraal Bureau voor de Statistiek. 


Por deduci cu pa 2024 proyeccion di inflacion na Aruba ta sigui 
e desaroyo internacion: pa 2024 ta premira un nivel di prijs 
relativamente mas abao cu 2022, un afia cu economia mundial 
a experiencia inflacion bastante halto. 


Ministerio di Asuntonan Economico, Comunicacion y Desaroyo 
Sostenibel conhuntamente cu Departamento di Asuntonan 
Economico, Commercio y Industria lo sigui monitor e nivel di 
prijs na Aruba y desaroyonan internacional. 


Minister Geoffrey Wever kier gradici directora Maria Dijkhoff- 
Pita y e afdeling Economisch Beleid en Onderzoek cu ta haci e 
economic outlook y calculacionnan di inflacion posibel. 


E publicacion completo ta disponibel riba e website: 
www.deaci.aw. MN 

E ANA AKI 55 HOBEN LO HAYA E OPORTUNIDAD 


Diabierna mainta, hunto cu Korpschef, minister di Husticia y 
Asuntonan Social sr. Rocco Tjon, a bishita scol di Polis na San 
Nicolas, pa asina duna bon bini na e klas di young professionals 
cu a inicia cu nan trayecto nobo pa comberti den polis. 


Manera ta conoci, semper na inicio di aña, ta bishita tur 
e diferente wardanan di polis pa asina por scucha for di e 
personal mes kico ta e necesidadnan y retonan cu nan tin, 
pa asina wak con ta incopora esakinan tambe den e plan 
strategico di Ministerio di Husticia y Asuntonan Social, cual ta 
wordo ehecuta cada aña. A inicia e trayectoria di bishitanan, 
cu Scol di Polis na San Nicolas, caminda a combersa cu e 
director suplente, e diferente docente y a yama bon bini na e 
klas nobo cu a cuminsa dia 3 di januari. 


Un momento sumamente importante, mirando cu Ministerio 
di Husticia y Asuntonan Social ta inverti hopi den material, 
infrastractura pero hopi importante tambe ta pa cuminsa 
recluta mas personal pa e ekipo di Cuerpo Policial di Aruba, 
pa asina por cuminsa traha pa mitiga e falta di personal cu tin 
actualmente. Esaki ta e prome klas, y manera ta conoci den 
presupuesto di 2024 a incorpora un fondo di desaroyo, esta 
un groeifonds, pa asina por recluta mas personal pa henter 
e cadena hudicial. Na Augustus dos klas mas lo bay inicia na 


PA FORMA PARTI DI CUERPO POLICIAL DI ARUBA 


scol di Polis, pues e afia aki so ya caba a percura pa alrededor 
di 55 polis adicional wordo recluta y cuminsa cu nan opleiding. 


Banda di esaki, tin diferente otro proyectonan andando, 
manera ta conoci ta colaborando mas cu sector priva, caminda 
na fin di afia pasa, a lansa e Aruba Tourism Security Patrol 
caminda Cuerpo Policial hunto cu sector priva, companianan di 
siguridad ta traha hunto pa di e forma aki brinda mas facilidad 
y na mes momento garantisa orden publico y mas siguridad na 
henter comunidad di Aruba. 


Cuerpo Policial ta mei mei di un reogranisacion, Korpschef ta 
liderando henter e proceso aki, e organisacion ta bay bira uno 
mucho mas dinamico, e ta bay brinda mucho mas oportunidad 
tambe na tur esnan cu ta traha na Cuerpo Policial di Aruba. 
Afia pasa so alrededor di cuarenta opleiding a wordo brinda 
na personal, pa asina nan sigui desaroya nan mes y nan por 
adapta y brinda un contesta mucho miho na e demanda cu ta 
bin riba nan y e organisacion aki. 


Por ultimo, e mandatario a expresa cu e ta sumamente 
satisfecho cu e prome paso, caminda a inicia cu e prome klas 
nobo pa Cuerpo Policial, y na Augustus 2024, cuarenta polis 
mas lo inicia cu nan opleiding. Hopi exito na tur nos hobennan 
cu e trayecto aki. mm 

Gabinete Wever-Croes 


Pa cada ciudadano di nos pais, Arte di Muraya 
na San Nicolas ta un recordatorio, cu hunto nos 
por cambia e ordinario den algo extraordinario. 
Laga nos admira e artenan aki cu curasonnan 
habri, permitiendo e beyesa di e murayanan 
activa nos imaginacion y inspira nos pa crea un 
pais mas colorido, bunita y conecta. 


2024 


ANA DI STABILIDAD Y PROSPERIDAD 


